คมนาคม-สภาพัฒน์ ยังไม่ซื้อ เบรกแผนทอท.ขยายสุวรรณภูมิ
เล็งปรับใหม่สอดรับกับ อู่ตะเภา,นายชัยวัฒน์ ทองคำคูณ ปลัดกระทรวงคมนาคม เปิดเผยหลังการประชุมขอเปลี่ยนแปลงการขยายอาคารผู้โดยสารสนามบินสุวรรณภูมิว่า จากการประชุมหน่วยงานที่เกี่ยวข้อง ทั้งสำนักงานนโยบายและแผนการขนส่งและจราจร (สนข.) คณะกรรมการพัฒนาการเศรษฐกิจและสังคมแห่งชาติ (สศช.) หรือสภาพัฒน์ บริษัท ท่าอากาศยานไทย จำกัด (มหาชน) หรือ ทอท. ที่ประชุมได้ข้อสรุปให้ ทอท.กลับไปจัดทำรายละเอียดการก่อสร้าง และความจำเป็นที่จะต้องก่อสร้างอาคารที่พักผู้โดยสารหลังที่ 2 และเหตุที่ขอเปลี่ยนงานก่อสร้างส่วนต่อขยายอาคารผู้โดยสารหลังที่ 1 จากทิศตะวันออกมายังด้านตะวันตก เนื่องจากสภาพัฒน์มองว่า ทอท.ยังไม่ได้ตอบคำถามครบถ้วนตามที่เคยท้วงติงไป ประกอบกับกระทรวงคมนาคม อยากให้ ทอท.ไปหารือร่วมกันกับ สนข.ให้ละเอียดอีกครั้งถึงแนวทางตามแผนยุทธศาสตร์ 10 ปีของประเทศ และแผนของ สนข.ว่าควรจะพัฒนาไปในทิศทางไหนให้เป็นภาพใหญ่ ทั้งสนามบินของ ทอท. และสนามบินกรมท่าอากาศยาน (ทย.) อีก 29 แห่ง เพราะการลงทุนใช้งบประมาณประเทศ รวมทั้งอยากให้แผนสอดคล้องกับการพัฒนาสนามบินอู่ตะเภาที่จะเป็นศูนย์กลางทางการบินขนาดใหญ่ และเชื่อมโยงกับการพัฒนาโครงการรถไฟความเร็วสูงเชื่อม 3 สนามบิน (ดอนเมือง สุวรรณภูมิ อู่ตะเภา).
นายชัยวัฒน์ ทองคำคูณ ปลัดกระทรวงคมนาคม เปิดเผยหลังการประชุมขอเปลี่ยนแปลงการขยายอาคารผู้โดยสารสนามบินสุวรรณภูมิว่า จากการประชุมหน่วยงานที่เกี่ยวข้อง ทั้งสำนักงานนโยบายและแผนการขนส่งและจราจร 
ชัยวัฒน์ ทองคำคูณ,อู่ตะเภา,สนามบินสุวรรณภูมิ,ทอท.,ท่าอากาศยานไทย,คมนาคม,สภาพัฒน์